Elke Sondag bring 'n suster in die gemeente 'n bos blomme wat net voor die aanvang van die diens in die kerk langs die preekstoel geplaas word. Daar word 'n lys beskikbaar gestel wat opgeplak word in die kerk se saal, en dit word ook in die Mosterdsaadjie gepubliseer. Kyk asseblief gereeld om te sien wanneer u naam verskyn. Ons is baie dankbaar vir die pragtige blomme wat elke week die kerk verhelder! Die blomme word na afloop van die diens aan iemand in die gemeente geskenk wat besondere en/of moeilike omstandighede beleef. Daar is ’n glas vaas in die kombuis waarin die blomme geplaas kan word. Blomme uit u tuin is ook baie welkom! Kontak asseblief vir Elaine van Rhyne (072 649 3579 & ElaineVa@Nedbank.co.za) indien u nie die betrokke Sondag beskikbaar kan wees nie, of ruil verkieslik uit met iemand anders op die lys.